 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ጃፓን 9 ሰባት ቀቲሉ ኣካሎም ዝቖራረጸ ቀታሊ ትዊተር ንሞት ተፈሪዱ 15 ታሕሳስ 2020 ምንጪ ስእሊ, Getty Images መግለጺ ስእሊ, ታካሂሮ ሺራሺ ብ2017 ኣብ ቀይዲ ምስ ወዓለ ብማሕበራዊ መራኸቢ ትዊተር ንዝረኸቦም ትሸዓተ ሰባት ዝቐተለ ውልቀሰብ ብሞት ክቕጻዕ ዝተመሓላለፈ ፍርዲ ኣብ ጃፓን ሓያል ስንባደ ፈጢሩ እዚ ቀታሊ ትዊተር ዝብል መጸውዒ ዝተዋህቦ ታካሂሮ ሺራሺ ዝተባህለ ወዲ 30 ዓመት መንእሰይ ኣብ 2017 ኣብ መንበሪ ገዝኡ ዝተቖራረጸ ኣካላት ሰብ ምስተረኸበዩ ኣብ ቀይዲ ኣትዩ ንሱ በቲ ማሕበራዊ መራኸቢ ዝተላለዮም መብዛሕትአን ናኣሽቱ መንእሰያት ደቂ ኣንስትዮ ዝኾና ግዳያቱ ከም ዝቐተለን ኣካላቶም ከም ዝቖራረጾን ተኣሚኑ በቲ ዝተኣመነሉ ቅትለት ገበነኛ ኮይኑ ብምርካቡ ሎሚ ንሞት ተፈሪዱ ኣብቲ ንተዓዘብቲ 16 መናብር ጥራሕ ዘለዎ ቤት ፍርዲ ልዕሊ 400 ሰባት ነቲ ውሳነ ተኸታቲሎምዎ ክብል ማዕከን ዜና እታ ሃገር ጸብጺቡ ኢራን ብምንዕዓብ ንዝኸሰሰቶ ጋዜጠኛ ቀንጺላቶ ኣብ ትግራይ ልዕልነት ሕግን ሰብኣዊ መሰላትን ክኽበር ዋና ጸሓፊ ሕቡራት ሃገራት ጸዊዑ ዕድመ ስልጣን ትራምፕ ቅድሚ ምብቅዑ ሰለስተ ሰባት ብሞት ክቕጽዑ እዮም ሺራሺ ትዊተር ተጠቒሙ ዓርሰ-ቕትለት ንዝፍጽሙ ሰባት ናብ ገዝኡ መጺኦም ንክሞቱ ክሕግዞም ከም ዝኽእል ኣብ ገሊኡ ድማ ሓቢሩወን ክቕተል ከም ዝኽእል ይገልጸሎም ምንባሩ ተሓቢሩ ማዕከን ዜና ጃፓን ክዮዶ ንክሲ እቲ ውልቀሰብ ብምጥቃስ ኣብ ዘስፈሮ ጸብጻብ እቲ ውልቀሰብ ካብ ወርሒ ነሓሰ ክሳብ ጥቅምቲ 2017 ን8 ደቂ ኣንስትዮን ሓደ ዕድሚኡ ካብ 15 ክሳብ 26 ዝግመት ወዲ ተባዕታይን ክሳዶም ሓኒቑ ብምቕታል ኣካላቶም ቆራሪጹዎዩ ይብል ፖሊስ ኣብ መንበሪ ገዝኡ ብዘካየዶ መርመራ ትሸዓተ ርእስን ብርክት ዝበለ ኣእዳውን ኣእጋርን ረኺቡ ንዝቐረበሉ ክሲ ከም ዝፈጸመ ክኣምን እንከሎ ጠበቓታቱ ግን ብፍቓድ ዝተፈጸመ ቕትለት ስለዘተግበረ መቕጻዕቲ ሞት ኣይግብኦንዩ ብምባል ክከላኸልሉ ፈቲኖም ሺራሺ ግን ንምጉት ጠበቓታቱ ኣፍሪሱ ብምፍራስ ካብ ፍቓዶም ወጻኢ ከምዝቐተሎም ስለዝመስከረ ዝተዋህቦ ፍርዲ ከምዝኸብድ ገይሩ ዳኛ ቤት ፍርዲ ነቲ ቅትለት ጉርሒ ዝመልኦን ጨካንን ክብል ድሕሪ ምግላጽ ካብቶም ትሻዓተ ግዳያት ክቕተል ፍቓድ ዝሃበ የለን ዋላ ልኡም ፍቓድ ኢሉ ሂወት መንእሰያት ብኸምዚ ክውሰድ ኣዝዩ ዘሕዝንዩ ክብረት ናይዞም ግዳያት ተረጊጹዩ ይብል ዳኛ ያኖ እቶም ግዳያት መንዮም? 